Tinkamos finansuoti išlaidos pagal SP priemonę „Apsaugos priemonės nuo didžiųjų plėšrūnų daromos žalos“.

· Tinkamomis finansuoti pripažįstamos išlaidos: 
· būtinos projektui vykdyti ir numatytos paramos paraiškoje;
· realiai suplanuotos, pagrįstos ir neviršijančios vidutinių rinkos kainų (išskyrus fiksuotąjį vieneto įkainį aviganių įsigijimui);
· 8.1–8.6 papunkčiuose nurodytos faktiškai patirtos (įsigytos) ir apmokėtos po paramos paraiškos pateikimo dienos, pagrįstos išlaidų pagrindimo ir apmokėjimo įrodymo dokumentais. Tačiau šios išlaidos nefinansuojamos, jeigu parama projektui neskiriama arba išlaidos nėra nurodytos tinkamų finansuoti išlaidų sąraše pagal Taisyklių 30 punktą.
· Žemės sklypai, kuriuose įrengtos apsaugos priemonės, turi būti priskirti Taisyklių 13.8 papunktyje išvardytoms savivaldybėms ir nurodyti paramos paraiškoje.
· Aviganių, naudojamų ūkinių gyvūnų apsaugai, nurodytų 9 punkte, laikymo vieta turi atitikti ganomų ūkinių gyvūnų laikymo vietą. 
· Žemės sklypai ir jų dalys, kuriuose planuojama įrengti apsaugos priemones, pagal paskutinę iki paramos paraiškos pateikimo dienos pateiktą paraišką gauti paramą už žemės ūkio naudmenų ir kitus plotus bei ūkinius gyvūnus, turi būti priskirti prie pievų ir ganyklų. 
· Tinkamos finansuoti išlaidos už įsigyjamus aptvarų komplektus turi būti nurodytos komerciniuose pasiūlymuose, t. y. nurodytos atskirai komplektų sudedamosios dalys ir jų kaina. Paramos paraiškoje prašomos kompensuoti išlaidos turi būti nurodomos pagal atskiras komplektų sudedamąsias dalis, o ne bendra suma.
· Tinkamoms finansuoti išlaidoms už įsigyjamus aviganius taikomi fiksuotieji įkainiai. Taikant fiksuotuosius įkainius išlaidų pagrindimo ir išlaidų apmokėjimo įrodymo dokumentų pateikti nereikia.
· Pareiškėjas paramos paraiškoje gali numatyti ir mažesnes prašomas sumas nei nustatyti išlaidų fiksuotieji įkainiai, nurodyti Taisyklių 22.1 ir 22.2 papunkčiuose.
· Tinkamų finansuoti išlaidų kategorijos be PVM:
· juostinio elektrinio aptvaro ir (arba) jo dalių įsigijimas ir (ar) įsirengimas (įsirengimo išlaidos kompensuojamos tik stacionariems aptvarams);
· vielinio elektrinio aptvaro ir (arba) jo dalių įsigijimas ir (ar) įsirengimas (įsirengimo išlaidos kompensuojamos tik stacionariems aptvarams);
· mobilaus tinklinio elektrinio aptvaro ir (arba) jo dalių įsigijimas; 
· elektros tiekimo ir palaikymo įrenginio (-imų) ir (arba) jo (-ų) dalių įsigijimas;

· stacionaraus tinklinio neelektrinio aptvaro ir jo dalių įsigijimas ir (ar) įsirengimas;

· stacionaraus tinklinio neelektrinio aptvaro su elektrine juosta / viela ir jo dalių įsigijimas ir (ar) įsirengimas;
· vieno ar dviejų aviganių įsigijimo išlaidos su kilmės dokumentais turi būti nurodomos pagal kiekvieną aviganį atskirai. 
